**Ulsi Manja – Minist**ë**r i Drejt**ë**sis**ë **s**ë **Republik**ë**s s**ë **Shqip**ë**ris**ë

Ulsi Manja lindi më 5 Tetor 1973, në Dibër. Është i martuar dhe ka tre fëmijë.

Në vitet 1992 - 1996 u diplomua me titullin "Jurist" në Fakultetin e Drejtësisë, pranë Universitetit të Tiranës. Mban titullin Avokat dhe “Doktor Shkencash” në fushën e të Drejtës Penale që nga viti 2018. Karriera e tij profesionale është mjaft e pasur në fushën e të drejtës.

Nga diplomimi dhe deri në zgjedhjen e tij të parë në Kuvendin e Shqipërisë, në vitin 2013, ka punuar në funksione të lidhura ngushtë me drejtësinë, si ndihmësgjyqtar, prokuror, drejtues prokurorie dhe avokat në disa rrethe të Shqipërisë, si Dibër, Shkodër, Mirditë, Lezhë dhe Tiranë. Njëkohësisht, për 10 vite me radhë ka shërbyer si pedagog i të drejtës penale dhe procedurës penale në Universitetin “Luigj Gurakuqi” Shkodër dhe dy universitete të tjera në Tiranë. Karriera akademike përfshin një numër të madh publikimesh shkencore në revista të ndryshme ndërkombëtare.

Përgjatë një periudhe 20-vjeçare, 1999-2019, ai ka kryer trajnime të ndryshme brenda dhe jashtë vendit, si në Poloni, Danimarkë, Itali dhe Gjermani, konkretisht në fushën e sundimit të ligjit, hetimit të krimit të organizuar dhe korrupsionit, menaxhimit dhe kontrollit të sistemit të prokurorisë, trajtimit të të dënuarve në sistemin e vuajtjes së dënimit, etj.

Në funksionin e tij politik, nga viti 2013 e në vijim, z.Manja ka luajtur një rol kyç në konsolidimin dhe vënien në punë të instucioneve të reja të lindura falë reformës në drejtësi, në cilësinë e grupit të ekspertëve, anëtarit të Komisionit të Posaçëm Parlamentar për Reformën në Drejtësi, si dhe në funksionin e Kryetarit të Komisionit të Ligjeve.

Është Ministër i Drejtësisë së Republikës së Shqipërisë prej Shtatorit të vitit 2021.